GnT is 'n musiekgroep wat bestaan uit twee mans, Matthys Beukes en Eugene Prinsloo. Matthys Rossouw Beukes, gebore in Kimberley, was in Laerskool Newtown en matrikuleer aan Hoërskool Adamantia. Hy het sy diploma in Eiendomswaardasies verwerf. Hy is getroud met Desiree Beukes en het 'n dogter, Tiffany-Anne Beukes. Eugene Prinsloo, gebore Kimberley, was in Laerskool Saatspresident Swart en het matrikuleer aan Hoërskool Noord-Kaap. Hy is getroud met Hannah Elizabeth Prinsloo (ook bekend as sanger Hannah E).
Op skool het Matthys reeds deelgeneem aan verskeie musiekblyspele en verskeie liedjies opgevoer. Matthys het in die vermaaklikheidswêreld begin as 'n DJ vir korporatiewe funksies en troues. Later het hy tydens funksies begin gesing. Hy was ook deel van 'n kerkkoor wat oor die land gereis het, en hier het sy liefde vir sang begin. Hy het toe saam met Alberto Mazzoncini begin optree en kommersieël begin sing in en om Kimberley en die Noord-Kaap. In 2015 het Matthys vir Eugene by 'n optrede en die moontlikheid van 'n gesamentlike groep het ontstaan. Die naam GnT is 'n kombinasie van albei man mans se voorletters van hul name. Hulle het toe liedjies begin skryf en hul eerste album is deur Vonk Musiek opgeneem en versprei.
Eugene se pa het 'n klankmaatskappy gehad en hy het van kleintyd al gehelp met verhoë bou en klanksisteme en beligting opstel. Eugene het op skool al in orkeste gespeel en het die baskitaar, sang en dromme beoefen.
Kom Kuier Saam – Vonk Musiek
Dis 'n Manneding 2019,
Langsaan mekaar wakker word 2019,
Jy's Beautiful 2019
Laaste Kans 2019.
GnT is in 2019 vir Ghoema toekennings ingeskryf onder pop album, beste nuweling en Eugene as beste nuwe vervaardiger.
GnT is betrokke by Droogtehulp in die Noordkaap en doen verskeie optresed in die verband om geld hiervoor in te samel vir ons boere. Hulle is ook betrokke by die plaaslike SPCA en het ook al vir die instansie baie geld ingesamel met optredes.
GnT is ook betrokke by verskillende musiek-verhoogstukke soos A Tribute to Bob Dylan (met Dexan), A Night with Smokie (met Acer Band), Ouma se Spens (met Sharleen Surtie Richards) en The Rock and Roll Radio Show (met Acer Band). GnT het ook al vir verskeie van top kunstenaars soos Joe Black, Theuns Jordaan, Elandré, Steve Hofmeyr, Snotkop, Wicus van der Merwe, Dewald Wasserfall en Die Campbells ge-open by konserte. Langsaan mekaar wakker word, Jy's Beautiful en Dis 'n Manneding het nr.1 plekke behaal op verskeie internet radiostasies. GnT se musiek speel ook op RSG en verskeie ander radiostasies daagliks.